A Tanács 2803/2000/EK rendelete

(2000. december 14.)

az egyes halászati termékekre vonatkozó autonóm közösségi vámkontingensek megnyitásáról és kezeléséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára,

mivel:

(1) A Közösség egyes halászati termékekkel való ellátása jelenleg harmadik országokból történő behozataltól függ. A Közösség érdeke, hogy az érintett termékekre teljesen vagy részlegesen felfüggessze a vámokat egy megfelelő mennyiségű közösségi vámkontingensen belül. E termék Közösségen belüli fejlődési lehetőségeinek veszélyeztetése nélkül, valamint a felhasználóipart kielégítő, megfelelő ellátás biztosítása érdekében meg kell nyitni e kontingenseket, a különböző termékek közösségi piacon mutatott érzékenységével összhangban álló, különböző vámtételek alkalmazásával.

(2) Valamennyi közösségi importőr számára biztosítani kell az említett kontingensekhez való egyenlő és folyamatos hozzáférést, és a kontingensekre megállapított mennyiségeket folyamatosan, a kontingens kimerüléséig kell alkalmazni az érintett termék Közösségbe irányuló valamennyi behozatalára.

(3) A Közösségnek határozatot kell hoznia az autonóm vámkontingensek megnyitásáról. Nincs azonban akadálya annak, hogy a kontingensek közös kezelése hatékonyságának biztosítása érdekében, a tagállamokat felhatalmazzák arra, hogy a tényleges behozataloknak megfelelő szükséges mennyiségeket a kontingensből lehívják. A kezelés e módszere azonban szoros együttműködést igényel a tagállamok és a Bizottság között, és különösen ez utóbbinak képesnek kell lennie arra, hogy ellenőrizze a kontingensek felhasználásának mértékét, és ennek megfelelően tájékoztassa a tagállamokat.

(4) A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 5454/93/EGK bizottsági rendelet [1] kodifikálta a szabad forgalomba bocsátásra vonatkozó nyilatkozatok elfogadási időpontjainak időrendi sorrendjében alkalmazandó vámkontingensekre vonatkozó igazgatási szabályokat,

ELFOGADTA EZT A RENDELETET:

1. cikk

(1) A mellékletben felsorolt termékekre vonatkozó behozatali vámokat a jelzett időszakokra, a jelzett mennyiségig és a jelzett mértékben fel kell függeszteni.

(2) Az (1) bekezdésben említett kontingensek nem vonatkoznak az érintett termékek behozatalára, kivéve, ha a bejelentett vámérték legalább megegyezik a halászati és akvakultúratermékek piacának közös szervezéséről szóló, 1999. december 17-i 104/2000/EK tanácsi rendelet [2] 29. cikkével összhangban megállapított vagy megállapítandó referenciaárakkal.

2. cikk

Az 1. cikkben említett vámkontingenseket a Bizottság kezeli, a 2454/93/EGK rendelet 308a. és 308c. cikkével összhangban.

3. cikk

A tagállamok és a Bizottság szorosan együttműködnek e rendelet betartásának biztosítása céljából.

4. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 2000. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. december 14-én.

a Tanács részéről

az elnök

D. Gillot

[1] HL L 253., 1993.10.11., 1. o. A legutóbb az 1602/2000/EK bizottsági rendelettel (HL L 188., 2000.7.26., 1. o.) módosított rendelet.

[2] HL L 17., 2000.1.21., 22. o.

--------------------------------------------------

MELLÉKLET

Tételszám | KN-kód | TARIC-kód | Árumegnevezés | Éves kontingensmennyiség (tonnában) | Vámtétel (%) | Kontingensidőszak |

09.2758 | ex03027000 | 20 | Tőkehalmáj (Gadus morhua, Gadus ogac, Gadus cephalus) és a Boreogadus saida fajhoz tartozó hal mája, frissen vagy hűtve, feldolgozásra | 300 | 0 | 2001.1.1.–2003.12.31. |

09.2765 | ex03056200 | 20 | Tőkehal (Gadus morhua, Gadus ogac, Gadus cephalus) és a Boreogadus saida fajhoz tartozó hal, sózva vagy sós lében, de nem szárítva vagy füstölve, feldolgozásra | 10000 | 0 | 2001.1.1.–2003.12.31. |

25 |

29 |

ex03056910 | 10 |

09.2785 | ex03074959 | 10 | Tintahaltörzs (Ommastraphes spp. – az Omnastrephes sagittatus kivételével –, Nototodarus spp., Sepioteuthis spp.) és Illex spp., fagyasztva, feldolgozásra | 11000 | 3,5 | 2001.1.1.–2003.12.31. |

ex03079911 | 10 |

09.2786 | ex03074959 | 20 | Tintahal (Ommastraphes spp. – az Omnastrephes sagittatus kivételével –, Nototodarus spp., Sepioteuthis spp.) és Illex spp., fagyasztva egészben vagy karok és uszonyok, feldolgozásra | 500 | 3 | 2001.1.1.–2003.12.31. |

ex03079911 | 20 |

09.2788 | ex03024000 | 10 | Hering (Clupea harengus, Clupea pallasii), egészben, fejjel együtt, darabonként több mint 140 g tömegű, vagy lebenyek darabonként több mint 80 g tömegű, a máj és az ikra kivételével, frissen, hűtve vagy fagyasztva, feldolgozásra | 20000 | 0 | 2001.11.1.–2001.12.31. 2002.11.1.–2002.12.31. 2003.11.1.–2003.12.31. |

ex03035000 | 10 |

ex03041097 | 20 |

ex03049022 | 10 |

09.2790 | ex16041416 | 20 | Filéként ismert loin tonhalból és skipjackből, feldolgozásra | 4000 | 6 | 2001.1.1.–2003.12.31. |

95 |

09.2792 | ex16041299 | 10 | Hering, fűszerezve és/vagy ecettel tartósítva, sós lében, legalább 70 kg száraz nettó tömegű hordókban tartósítva, feldolgozásra | 5000 | 6 | 2001.1.1.–2003.12.31. |

09.2794 | ex16052099 | 45 | A Pandalus borealis fajhoz tartozó rák és rákféle; főzve és tisztítva, feldolgozásra | 5000 | 6 | 2001.1.1.–2003.12.31. |

--------------------------------------------------